Mexiko

Mexiko (Espanisa: México), or Mexikoli Uncudo Estatolar (Espanisa: Estados Unidos Mexicanos) fol resmi name, is dexa in Utarali Amerika hu da le ikawkalcu of Espani fe 16 de mesi 9, 1810 ji beswikara fal Espani fe 27 de mesi 9, 1821. Mexiko is 15yum maxim peryajepul dexa in globa, ji har max kom 120 mega insan, Mexiko is 10yum maxim demojepul dexa in globa. Xeyu fe insanli presenya of lefe 11 000 nyan le beewreka in Mexiko.

Geografi
Peryaje de Mexiko is 1 964 375 km² (15yum maxim dayo dexa), dacu tigaple dayoje de Franse. Sui koberi 20 430 km² of peryaje. Hay tiga jali dexa wey Mexiko. Mexiko loka intre Belize (276 km fe dexali byen), Gwatemala (958 km) ji Usa (3155 km) ji intre Gulfo Mexiko, Bahari Karibe ji Utarali Bahari Pacifi. Mexiko hare 9330 km fe kosta.

Maxim gao loka is Citlaltépetl fe 5636 m. Nongyoli geo le koberi dacu 54.9% fe peryaje fe 2011, ji drevolar le koberi dacu 33.3% fe peryaje fe 2011.

Klima
Hay iji samoku ji barixli drevolar.

Demo
Demoje de Mexiko is 128 649 565 (tahmini fe 2020), or person/km². 80.7% fe ogartim is xaheryen. Un ofcare fe demoje, hu da is 21 782 000 insan, ogar fe cuyoxaher Xaher Mexiko, maxim dayo xaher in Mexiko.

42.98% fe ogartim minmo lawo kom 25 nyan. Demoje nyanli xunjan fe 1.04%.

Mexiko no hare resmi basa, mas Espanisa hare maxori palayen. 6.5% fe demoje pala aselli basa. Dini de 90.7% fe demoje is Kristoismo, ji 4.7% fe demoje no pratika he ban dini.

Krasia
Mexiko is uncudo presidiyenli jumhuri. Presidiyen Andrés Manuel López Obrador is iji dexakef ji krasiakef xorfe 1 de mesi 12, 2018. Demo seleti presidiyen har tupyoya. Jandan maxoriya kufi cel na triunfa. Tupyoya beorganisa fe moy sisa nyan.